Vrou sterf toe trein haar trefArgieffoto Russel Meiring, woordvoerder van ER24, het gesê paramedici is deur lede van die plaaslike gemeenskapspolisiëringforum (GPF) na die toneel in 3de Laan in Florida ontbied. Daar het hulle die vrou se lewelose liggaam op die treinspoor aangetref. “Paramedici het die vrou ondersoek en bevind dat sy veelvuldige beserings opgedoen het. Daar was egter niks wat vir haar gedoen kon word nie en sy is op die toneel dood verklaar,” het Meiring gesê. Hy het gesê volgens omstanders het die vrou probeer om die treinspoor oor te steek toe sy deur die trein getref is. Die voorval sal deur die polisie ondersoek word.